Olemme mukana Turun kirjamessuilla | Näytelmät
Suomen Näytelmäkirjailija ja Käsikirjoittajat ry on mukana Turun kirjamessuilla 4.-6.10.2019. Tule tapaamaan meitä osastolle A/36. Meillä on myös runsaasti lavaohjelmaa kaikkina messupäivinä:
* Perjantaina
klo 13.50 – 14.50 julkistetaan Kuisti-lavalla tämän vuoden Lea-palkintofinalistit. Julkistuksen yhteydessä finalistit ovat lavalla keskustelemassa näytelmäkirjailijuudesta ammattina ja lisäksi kuullaan lukudraamakatkelmat kaikista finalistiteksteistä.
* Lauantaina
klo 13.40 – 14.15 järjestetään Jukola-ohjelmatilassa drama slam, jossa viisi suomalaista näytelmäkirjailijaa paljastaa makupaloja uusista teksteistään. Gongimestarina toimii näytelmäkirjailija ja dramaturgi Elina Snicker.
klo 15.30 – 16.10 keskustellaan kesäteatterista Eino-ohjelmatilassa. Keskustelemassa ovat näytelmäkirjailijat Satu Rasila ja Tanja Puustinen-Kiljunen. Keskustelua vetää puheenjohtajamme Sami Keski-Vähälä.
* Sunnuntaina
klo 10.20 – 10.50 kuullaan Fiore-lavalla Empatia draamassa -keskustelu. Keskustelemassa ovat näytelmäkirjailijat Taija Helminen ja Seppo Parkkinen.
Koko monipuoliseen messuohjelmaan voit tutustua Turun kirjamessujen kotisivuilla.